
24-TA-1442: Noteikumu projekts (Jauns)
Par Pagaidu līguma starp Latvijas Republikas Labklājības ministriju un Norvēģijas Karalisko Darba un sociālās iekļaušanas ministriju atbilstoši Padomes 1971. gada 14. jūnija Regulas (EEK) Nr. 1408/71 par sociālā nodrošinājuma shēmu piemērošanu nodarbinātām, pašnodarbinātām personām, kā arī to ģimenes locekļiem, kas pārvietojas Kopienas teritorijā, 17. pantam attiecībā uz Latvijas jūrniekiem, kuri nodarbināti uz Norvēģijas Starptautiskajā kuģu reģistrā reģistrētiem kuģiem, denonsēšanu

2. Līgums zaudē spēku 2025. gada 1. janvārī, un Ārlietu ministrija par to paziņo oficiālajā izdevumā "Latvijas Vēstnesis". 

Priekšlikums:
Svītrot “un Ārlietu ministrija par to paziņo oficiālajā izdevumā “Latvijas Vēstnesis”.

Šajā gadījumā Ārlietu ministrijai nav nepieciešams paziņot Latvijas Vēstnesī līguma spēkā zaudēšanas datumu, jo šie MK noteikumi to jau nosaka. Vienlaikus noteikumi ir publiski pieejami.
 
Piedāvātā redakcija
Līgums zaudē spēku 2025. gada 1. janvārī.
	Ieva Jirgena-Krokforda (ĀM)

3. Labklājības ministrijai viena mēneša laikā pēc noteikumu izsludināšanas iesniegt Norvēģijas pusei paziņojumu par Pagaidu līguma starp Latvijas Republikas Labklājības ministriju un Norvēģijas Karalisko Darba un sociālās iekļaušanas ministriju atbilstoši Padomes 1971. gada 14. jūnija Regulas (EEK) Nr. 1408/71 par sociālā nodrošinājuma shēmu piemērošanu nodarbinātām, pašnodarbinātām personām, kā arī to ģimenes locekļiem, kas pārvietojas Kopienas teritorijā, 17. pantam attiecībā uz Latvijas jūrniekiem, kuri nodarbināti uz Norvēģijas Starptautiskajā kuģu reģistrā reģistrētiem kuģiem, denonsēšanu.
	Priekšlikums

Dzēst uzdevumu.
Ņemot vērā to, ka 2023. gada 7. novembrī Labklājības ministrija ar Norvēģijas pusi ir vienojusies par līguma izbeigšanas nepieciešamību un datumu, iesakām izvērtēt, vai šajā gadījumā ir nepieciešams atkārtoti informēt Norvēģijas Karalisko Darba un sociālās iekļaušanas ministriju par līguma izbeigšanas nosacījumiem.

